Det er en skidt dag for togtrafikken på Fyn.

Et tog holder stille vest for Tommerup efter at der har været konstateret røg i toget, fortæller flere passagerer.

Politi og brandvæsen er på stedet. Det standsede tog skaber store problemer for trafikken andre steder på det fynske jernbanet.

DSB’s pressevagt bekræfter, der har været røgudvikling i toget. Men tingene er nu under kontrol, og toget forventes at kunne køre videre inden længe.

Ifølge Fyns Politis vagtchef Anders Furbo Therkelsen indløb anmeldelsen om røgudvikling i toget klokken 15.54. Man har evakueret cirka 200 passagerer fra toget, siger han og tilføjer:

- Vores rolle er lave afspærring og foretage de foranstaltninger, der gør, at redningspersonalet kan arbejde derude.

Vagtchefen oplyser, at toget holder cirka ud for Stationsvej i Tommerup Stationsby, og at togtrafikken indtil videre er indstillet

Der er også problemer med signalerne på Svendborgbanen, og det har gjort, at busser er sat ind på denne strækning.

Opdateres.